שיחה:כמילי

message: לירון, כפי שכותבת הערך ציינה בפניך, השינויי שעשית שגויים. הערך העברי מדבר על אי אחד באיים הדודקאנסיים, תחפש בגוגל Kamilonisi. הבינוויקי והקישור החיצוני מדברים על אי אחר שנמצא דרומית לכרתים בים הלובי שנקרא Kymo או Koumeli. תסתכל גם בקואורדינטות שכותבת הערך הכניסה  מול הקואורדינטות שהבאת מהערך האנגלי . ♠ גיל כ. (שיחה) ♠  17:25, 2 במרץ 2014 (IST)
replies: text: בתוספת שביצעתי הלילה, הסתמכתי על המידע שהיה כתוב בערך עד אתמול בערב:  כעת ראה את הכתוב באתר זה:
Variant forms of spelling for Nisída Koúmeli or in other languages: Chamilí, Nisís Koúmeli, Nisís Kimó, Kýmo, Nisís Koúmito, Nisída Koúmeli, Chamili, Chamilí, Kymo, Kýmo, ...

text: לפי דבריך, הטעות יכולה להיות במידע שהופיע בערך או במספר אתרי אינטרנט, המציינים שמדובר באותו מקום. Ldorfman • שיחה 17:31, 2 במרץ 2014 (IST)
replies: text: :לפי דעתי מדובר בטעות באתר אותו הבאת הנה אתר אחר שמשווה את Kamilonisi עם השמות שצויינו ואחרים "Alternate Name(s): Chamili, Chamilí, Kamila, Kamilonísi, Kamíla, Nisos Khamili, Nisos Khamilonision, Nísos Khamilonísion, Nísos Khamilí, Plateia, Vrachonisida Kamilonisi, Vrachonisída Kamilonísi" ♠ גיל כ. (שיחה) ♠  17:37, 2 במרץ 2014 (IST)
replies: text: ::או אפשרות אחרת ששני האיים ידועים בשמות נוספים זהים. ♠ גיל כ. (שיחה) ♠  17:38, 2 במרץ 2014 (IST)
replies: text: :::Mashalif לא ציינה מעולם בתוכן שכתבה את השם "Kamilonisi". הנה עוד מקורות המציינים מיקום שונה מזה שהיא מתארת ל-Chamilí: ,  ו-. מצד שני, יש את זה: , אבל בו לא מוזכר השם "Kamilonisi". מקור אחר, המציג את שני השמות הוא זה: . Ldorfman • שיחה 19:08, 2 במרץ 2014 (IST)
replies: text: ::::בכל מקרה כל עוד הנושא לא ברור, אין להכניס תמונה שאין ביטחון שהיא של אותו אי. הורדתי את התמונה שהוספה על ידי לירון. חנה Hanay • שיחה • מיזם אוניברסיטת חיפה ממשיך 19:26, 2 במרץ 2014 (IST)
replies: text: :::::בוויקיפדיה האנגלית קיים הערך List of Aegean Islands  שבו כתוב Kamulin, Çameli, Camili, Kamilun, Kamelya. ויש גם שמות היוונית. חנה Hanay • שיחה • מיזם אוניברסיטת חיפה ממשיך 19:29, 2 במרץ 2014 (IST)
replies: text: ::::::החזרתי את הקואורדינטות הקודמות. השוואה בין צורת האי בגוגל מפות לתמונה של האי מראה בברור אלה הקואורדינטות הנכונות. חנה Hanay • שיחה • מיזם אוניברסיטת חיפה ממשיך 19:35, 2 במרץ 2014 (IST)
replies: text: :::::::כל השמות שחנה מדברת עליהם מדברים על האי הנוכחי ולא האי שמדרום לכרתים ששמו Kymo. ממה שאני מבין "ניסי" הוא אי ביוונית. לעיתים קוראים בשם יחד עם ניסי או בלעדיו לכן השם הוא Chamili (Χαμηλή) אוCahmilonisi (Χαμηλονησι). נראה לי שצריך לשנות את שם הערך לחמילי או חמילוניסי. ♠ גיל כ. (שיחה) ♠  19:46, 2 במרץ 2014 (IST)
replies: text: ::::::::תודה גיל כ. . נעזרתי בנתונים שהבאת ושיניתי בדף הערך.Mashalif - שיחה 20:24, 2 במרץ 2014 (IST)
replies: text: :::::::::בבקשה, רק טעות קטנה שלי, השם צריך להיות כמילי או כמילוניסי כי מתועתק כ-כ' ולא ח'. ♠ גיל כ. (שיחה) ♠  21:02, 2 במרץ 2014 (IST)
replies: text: ::::::::::אם ניסי פירושו אי, אז נראה לי שמספיק כמילי. חנה Hanay • שיחה • מיזם אוניברסיטת חיפה ממשיך 21:21, 2 במרץ 2014 (IST)
replies: text: :::::::::::נכון, מצד שני לפי מה שאני רואה בהרבה מהמקרים ה-"ניסי" או בהטיות אחרות "ניסיה", "ניסוס" וכו' כלולים בשם. ♠ גיל כ. (שיחה) ♠  22:08, 2 במרץ 2014 (IST)
replies: text: ::::::::::::כמו השטראסה בגרמנית. אין לי בעיה גם עם הניסי. הכל לפי הנהוג. חנה Hanay • שיחה • מיזם אוניברסיטת חיפה ממשיך 22:10, 2 במרץ 2014 (IST)
replies: text: :::::::::::::נקודה טובה, גיל. אכן, לפי גוגל-תרגום, "νησι" הוא אי. אני בעד "כמילי" לפי הצעתה של חנה. בכל מקרה, אקבל את דעת הרוב. Ldorfman • שיחה 22:36, 2 במרץ 2014 (IST)
replies: text: ::::::::::::::שלום לכל העוזרים, שיניתי את השם לכמילוניסי. הנימוק להוסיף את השם ניסי הוא כי בספרות על הפנצ'ו מופיע השם קמילו ניסי. מדובר בשנות ה- 40 של המאה הקודמת. גם ישראל נקראה אז ארץ ישראל (א"י). אם השם עשוי לפגום בתוכן הערך ניתן יהיה להחליפו. Mashalif - שיחה 17:39, 4 במרץ 2014 (IST)
זהו ערך על אי, שבמקרה יש לו מקום בסיפור ההעפלה לארץ. עובדת היותו של האי מוזכר בצורה מסויימת בספר כלשהו, שאינו עוסק בתעתיקים מיוונית לעברית, אינה נימוק רלוונטי. גם אם יתקבל שם אחר, ניתן יהיה ליצור הפנייה מהשם ההוא לשמו האמיתי של הערך, עפ"י התעתיק המתאים. Ldorfman • שיחה 22:58, 4 במרץ 2014 (IST)

text: יש לנו ערכים על 56 איים יווניים. מלבד האי עליו נסוב ערך זה, רק עוד אחד מסתיים ב"ניסי" ולגביו עוד מצויין שתושבי האי בכלל לא קוראים לו כך. אני בעד "כמילי" (לאור זה שגיל אמר שיש לתעתק ב-כ' ולא ב-ח'). זהו גם השם הנפוץ ביותר במקורות שהבאתי קודם לכן בדיון ואף מאשה ציינה עוד בשלבים הראשונים של כתיבת הערך כי "הוא מופיע גם תחת שמות נוספים: צ'מילי (Chamilí), חמילי (Khamili)". כמובן שניתן יהיה ליצור הפניה מהשם "קמילוניסי" לשם הערך, כך שכל קוראי הספר הנ"ל יוכלו לאתר את הערך בקלות. Ldorfman • שיחה 23:12, 4 במרץ 2014 (IST)
replies: text: :לאחר שלא הובאו התנגדויות כלשהן במשך למעלה משבוע ולא נכתבו נימוקים כלשהם כנגד המהלך, אחליף את שם הערך ל"כמילי" עם הפנייה מ"כמילוניסי". Ldorfman • שיחה 11:43, 13 במרץ 2014 (IST)
replies: text: ::לא ידעתי שצריך להגיש התנגדויות. מעפילי הפנצ'ו מכירים אותו עם הסיומת ניסי. Mashalif - שיחה 19:03, 13 במרץ 2014 (IST)
replies: text: :::מאשה, זה כבר מכעיס. ה"לא ידעתי" נובע מזה שאת באת לוויקיפדיה מתוך מטרה ברורה לכתוב את הערך הספציפי הזה בצורה מסויימת, ונרתמת למלאכה הזו ללא כל ניסיון קודם בכתיבה פה, ולו של תוספת קטנה. מאוד לא מומלץ להתחיל את התרומה לוויקיפדיה בכתיבת ערך חדש. לפני שמתנסים בכתיבה של ערך, רצוי ללמוד את דרך העבודה במערכת על-ידי שיפור של ערכים קיימים, תיקוני שגיאות, הוספת מידע וכו'. עם הניסיון, לומדים מהי הדרך הנכונה לכתוב ערך חדש וכיצד מתנהלים הדברים במיזם.לאחר שהעבודה על הערך הסתיימה לפני יותר משבוע, לא עברת להוסיף מידע אפילו בערכים הקשורים לתחום זה. היום הוספת בפסקת הפתיחה של הערך את המשפט , וזאת אפילו לפני כל אזכור של הספינה בערך - ממש לאחר תיאור של האי. הסרתי את התוספת הזו לאור זה שהיא מיותרת לחלוטין. הערך לא נועד לשרת את מעפילי הספינה או צאצאיהם! הוא עוסק באי. יש הפניות מכל אחת מהצורות הללו (בכמות יוצאת דופן ביחס לערכים אחרים) וזה מספיק טוב. כפי שהצעתי לך, לאור זה שאין עוד מה להוסיף, אנא עזבי את הערך ועברי לתרום בערכים נוספים. כולנו נודה לך על כך. ערב טוב, Ldorfman • שיחה 19:11, 13 במרץ 2014 (IST)
thread_title:  לא אותו אי 

message: זהו ערך הסטורי שאירע בספטמבר 1940. התמונות המופיעות בערך זה צולמו לפני למעלה מ- 73 שנים ע"י צלמים אלמונים שרובם הגדול כנראה אינו עמנו בחיים. התמונות המקוריות אינן. מה שנותר הן התמונות המופיעות בספר "הביתה". אלו נסרקו וכמובן שאכותן ירודה. התמונות מאפשרות לחוש את מה שעבר על ניצולי הפנצ'ו באותו זמן. נכון שהערך לא גדול במספר המלים, אך הוא גדול ויחיד במינו בהתרחשותו. אני חושבת כי יש להיות יותר סלחניים וגמישים בענין מספר התמונות שמופיע בערך. 
replies: text: מאשה, אין פה קשר לסלחנות. כל התמונות עדיין נמצאות בקטגוריה בוויקישיתוף. מי שירצה, יוכל למצוא את כולן שם. זו המשמעות של הקישור - הפנייה למקום בו ניתן להוסיף עוד ועוד תמונות. בערך קצר תופיע כמות תמונות שלא תיצור רווחים מיותרים ותאפשר תצוגה נאותה שלו. זו הצורה בה דברים מתנהלים גם בערכים אחרים ואת לא צריכה להרגיש פחות טוב אם לא כל התמונות תופענה בגוף ערך. Ldorfman • שיחה 22:55, 4 במרץ 2014 (IST)
replies: text: :מדוע לשנות את עיצוב מיקום התמונות? לא נראה לי שזה משפר את הערך, אלא פוגם בו. אם תסתכל בגירסאות, המשתמשת Hanay העלתה את העיצוב שאני משתמשת בו היום למעט התמונה שכל כך התעקשת להסיר. אני מבקשת להחזיר את העיצוב שלה. Mashalif - שיחה 18:26, 6 במרץ 2014 (IST)
thread_title: תמונות בערך

message: התוספת הזו הוכנסה בידי המשתמשת Hanay ולא על ידי. למה הסרת? Mashalif - שיחה 20:20, 6 במרץ 2014 (IST)
replies: text: תוכן עניינים מופיע באופן אוטומטי כאשר ישנן ארבע כותרות בערך. מכיוון שמדובר בערך קצר-יחסית בו רק שלוש כותרות, לא מופיע בו תוכן עניינים. Ldorfman • שיחה 01:22, 7 במרץ 2014 (IST)
replies: text: :עדכון: הפרק "אזכור בקורות ההעפלה לארץ-ישראל" עוסק ברובו בקורות נוסעי הספינה "פנצ'ו". כדי להבהיר את הדברים, הוספתי כותרת-משנה וכעת, יוצא שיש לנו תוכן עניינים. Ldorfman • שיחה 01:58, 7 במרץ 2014 (IST)
thread_title: תוכן ענינים

message: בערך מופיע הטקסט:אל חופי אי זה נטרפו שתי ספינות מעפילים בשנות ה-40 של המאה ה-20, בעת נסיונות החלצות ממלתעות הצורר הנאצי: "פנצ'ו", שיצאה מברטיסלבה בראשית שנות ה-40, ו"רפיח", שיצאה מרומניה במחצית אותו עשור. גם הספינה "הנרייטה סולד", שאספה מאות ילדים יתומים ביוון, נעזרה באי זה. שלושתן ספינות ישנות ורעועות, עמוסות בעשרות נוסעים מעבר לכמות המותרת.
*זה בהחלט נוגע לאי כמילוניסי. 
*בקישור רגעים של חסד או גיהנום, סיפורן של 3 ספינות מעפילים מסופר על סרט שנעשה בהקשר ל- 3 ספינות אלו והאי קכמילוניסי. הניצולים נפגשו עם עמוס כרמלי על אי זה.
אני מבקשת להחזיר קישור זה.Mashalif - שיחה 18:26, 6 במרץ 2014 (IST)
replies: text: מאשה,הערך עוסק באי. לפיכך, כל הקישורים החיצוניים בו עוסקים ישירות בנושא זה. קישורים למקורות העוסקים בספינות וקורותיהן מופיעים בערכים העוסקים באותן ספינות. כך למשל, בערך "פנצ'ו" תמצאי את הקישור ל-. מדיניות זו תקפה לכל ערכי ויקיפדיה העברית. כעת, משיש לך ניסיון בכתיבה בה, אני מזמין אותך לתרום גם ליתר הערכים באנציקלופדיה. בהצלחה! Ldorfman • שיחה 01:30, 7 במרץ 2014 (IST)
replies: text: :תודה.Mashalif - שיחה 07:27, 7 במרץ 2014 (IST)
thread_title: קישורים חיצוניים

message: הגעתי לערך זה ממש באקראי. זה קרה בפסח ב- 2004 (לא בטוחה).
חזרנו הביתה מכנס בינלאומי, שהתקיים באי איקריה, לרגל פתיחת מועדון תעופה באי, בו השתתפו גם חברים של אגודת התעופה הישראלית. את המטוס בו טסתי הטיס בן זוגי יחד עם עוד טיס, חבר נוסף. התעוררתי מנימנום קל, כשהמטוס חג וחג סביב נקודה מסויימת מעל הים האגאי. למטה בים השתרע לו אי קטן וחשוף. הסתבר כי הטיס החבר, אבנר הלוי, בנו של יהושע הלוי. יהושע הלוי היה מפקד ספינת המעפילים פנצ'ו. כך התוודעתי לסיפור המדהים של המעפילים, שניסו להימלט מאימת הכיבוש הנאצי בצ'כיה, ויצאו למסע, שהסתיים רק כעבור 4 שנות סבל, סכנות ותלאות קשים.
צילמנו את האי ואת האנדרטה שהוקמה עליו על ידי ניצולי אותה ספינה.
מכיוון שכל משפחתי נרצחה בפולין בשואה, כל נושא שקשור לתקופה זו מעורר בי מיד התרגשות.
השתתפתי בקורס קצר למתחילים בוויקיפדיה ב- 2014 וניגשתי לערוך ערך זה בהתבסס על הספר "הביתה! ארבע שנים בדרך לציון"ומקורות נוספים. Mashalif - שיחה 21:12, 8 באפריל 2021 (IDT)
thread_title:  הרקע לכתיבת הערך כמילי